b'\n_START_ARTICLE_\nHermann Staiger\n_START_SECTION_\n\xc5\xbdivljenjepis\n_START_PARAGRAPH_\nHermann Staiger je na za\xc4\x8detku druge svetovne vojne slu\xc5\xbeil pri 1./JG 20. Svojo prvo zra\xc4\x8dno zmago je dosegel nad britanskim lovcem Supermarine Spitfire 31. maja 1940. Po tem, ko je bila 4. julija 1940 1./JG 20 preformirana v 7./JG 51 je Staiger v njej slu\xc5\xbeil med bitko za Britanijo. Med to bitko je dosegel \xc5\xa1e osem zra\xc4\x8dnih zmag, 25 avgusta 1940 pa je postal njen Staffelkapit\xc3\xa4n._NEWLINE_Na tem polo\xc5\xbeaju je bil tudi ob invaziji na Sovjetsko zvezo in je med operacijo Barbarossa 22. junija 1940 sestrelil tri sovjetske lahke bombnike Ilju\xc5\xa1in DB-7. Dodatna \xc5\xa1tiri sovra\xc5\xbena letala je sestrelil 30. junija, nato pa ga je 13. julija 1941 na bojni nalogi sestrelila sovjetska protiletalska obramba. Pri tem je bil Staiger v svojem Messerschmittu Bf 109 F-2 (WNr 8083) te\xc5\xbeko ranjen._NEWLINE_Nadporo\xc4\x8dnik Staiger je bil za 26 zra\xc4\x8dnih zmag in \xc5\xa1tevilne lovsko-bombni\xc5\xa1ke naloge 16. julija 1941 odlikovan z Vite\xc5\xa1kim kri\xc5\xbeem. Zaradi ran, dobljenih v boju je bil umaknjen z boji\xc5\xa1\xc4\x8da in poslan v zaledje, kjer je med okrevanjem opravljal naloge in\xc5\xa1truktorja za lovsko letenje. 5. julija je postal Staffelkapit\xc3\xa4n 12./JG 26, ki je deloval iz baz ob Rokavskem prelivu._NEWLINE_Tu se je prvi\xc4\x8d sre\xc4\x8dal z ameri\xc5\xa1kimi te\xc5\xbekimi bombniki. Konec julija 1943 je med ameri\xc5\xa1kimi bombni\xc5\xa1kimi napadi na nem\xc5\xa1ka mesta v enem tednu sestrelil pet \xc5\xa1tirimotornih te\xc5\xbekih bombnikov Boeing B-17. 10. oktobra je pri M\xc3\xbcnstru sestrelil \xc5\xa1e en tak bombnik, a ga je pri tem ranila bombnikova protiletalska obramba. Svojega po\xc5\xa1kodovanega Bf 106 G-6 (WNr 15920)\xc2\xa0\xc2\xbbModri 2\xc2\xab\xc2\xa0je bil prisiljen zasilno pristati v bli\xc5\xbeini Dorstna in se pri tem \xc5\xa1e dodatno po\xc5\xa1kodoval. Za 34 zmag je bil 29. oktobra 1943 odlikovan z Nem\xc5\xa1kim kri\xc5\xbeem v zlatu._NEWLINE_8. marca 1944 je ob odsotnosti ranjenega stotnika klausa Mietuscha za\xc4\x8dasno prevzel poveljstvo nad III./JG 26. Najuspe\xc5\xa1nej\xc5\xa1a Staigerjeva bojna naloga je bila 24. aprila 1944, ko je vodil III./JG 54 v napadu na 108 ameri\xc5\xa1kih\xc2\xa0\xc2\xbblete\xc4\x8dih trdnjav\xc2\xab, ki so bile na poti bombradirati nem\xc5\xa1ko mesto Oberpfaffenhofen. V spopadu, ki je sledil je Staiger sestrelil tri bombnike in dva spremljevalna lovca._NEWLINE_15. maja je napredoval v \xc4\x8din stotnika in postal Gruppenkommandeur I./JG 26. 1. avgusta 1944 je postal Gruppenkommandeur II./JG 1, 12. januarja 1945 pa Gruppenkommandeur II./JG 7, ki je bila opremljena z reaktivnimi lovci Messerschmitt Me 262. Staiger je vojno pre\xc5\xbeivel in je umrl 22. junija 1964 v Freiburgu._NEWLINE_Hermann Staiger je med drugo svetovno vojno dosegel skupno 63 zra\xc4\x8dnih zmag, od katerih jih je 49 dosegel nad zahodnim, 14 pa nad vzhodnim boji\xc5\xa1\xc4\x8dem. Med njegovimi \xc5\xbertvami je bilo 26 te\xc5\xbekih \xc5\xa1tirimotornih bobmnikov.'